《咏道上松》
宋代·孔平仲

长松高落落，积雪白皑皑。鳞鬣冻且僵，郁结久不开。

观其缠压意，直使同枯荄。雁带寒光去，鸟传春信来。

微阳入直干，生意忽已回。豁若醉初醒，整顿出尘埃。

秀色媚山腹，孤标摩斗魁。时至自当复，安得长摧颓。

若非根本壮，何能异草莱。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。